Bosha

Bosha ni moja ya kata zilizopo Wilaya ya Mkinga Mkoani Tanga, Tanzania. 

Katika sensa ya mwaka 2022 wakazi walihesabiwa 7,754 https://www.nbs.go.tz. Kwa mujibu wa sensa iliyofanyika mwaka wa 2012, kata ilikuwa na wakazi wapatao 7,585  waishio humo. 

Kabila kubwa la wakazi wa kata ya Bosha ni Wasambaa ingawa kuna mchanganyiko wa Wazigua, Wabondei na makabila mengine.

Kata ya Bosha imezungukwa na milima ya Usambara pande zote nne. 

Kata hii ina vijiji vilivyosajiliwa kiserikali vinne ambavyo ni Bosha Kwemtindi, Kuze Kibago, Muzi Kafishe, na Kwamtili. 

Kata ya Bosha ina shule za msingi za serikali 7 ambazo ni Bosha, Kuze, Kwamtili, Kwemtindi, Muzi, Vumbu na Kibago.

Upande wa huduma za afya Bosha ina zahanati moja inayopatikana kijiji cha Kuze Kibago, ingawa kwa sasa serikali, kupitia halmashauri ya wilaya ya Mkinga inajenga zahanati nyingine 3 katika vijiji vya Muzi, Bosha (makao makuu ya kata) na Kwemtindi.

Asilimia 90 ya wakazi wa kata ya Bosha hutumia kilimo kama njia ya kujiendeleza kiuchumi na kupata chakula. Ufugaji wa nyuki kwenye misitu ya hifadhi ya Nilo na mifugo mingine ya nyumbani pia inasaidia kuinua uchumi wa wakazi.

Marejeo 


Jamii:kata za Mkoa wa Tanga
Jamii:Wilaya ya Mkinga